Scaldis

Scaldis (Francogallice Escaut ; Batave Schelde) est flumen Franciae, Belgiae et Nederlandiae. Oritur apud Gouy in Francia Septentrionali, fluit per Gandavum Antverpiamque, et apud Flissingam in Mare Germanicum influit. 350km est longum.

Duo olim habebat ostia: Scaldis Orientalis et Scaldis Occidentalis. Anno 1867 autem ostium orientale aggeribus ab Scalde disiunctum est, ut ferrovia ab insula Valchria ad terram continentem construi potuisset.

Scaldis Occidentalis est estuarium magni momenti commercio, quia portum Antverpiae, post Roterodamum portum maximum Europae, mari coniungit. Scaldis Orientalis anno 2002 saeptum nationale factus est.

Prope flumine Scalde, apud oppidum Domburg plus quam 360 inscriptiones et imagines saeculorum secundi et tertii inventae sunt, quae nomen Nehalenniae deae servant.

 Nexus externi 
 Consilium Scaldis Belgicum et Nederlandicum
 Monitor Scaldis

Categoria:Flumina Belgiae
Categoria:Flumina Nederlandiae
Categoria:Flumina Franciae
!